ВАЖНО! ДО ВСИЧКИ РАБОТЕЩИ В СФЕРАТА НА ВИСШЕТО ОБРАЗОВАНИЕ!

Уважаеми членове на УС при Русенски университет, НБС ВОН – КНСБ,

Уведомяваме Ви, че на 20 май 2024 г. (понеделник) от 11:30 ч. е организиран протест от НБС ВОН – КНСБ във връзка с Отворено писмо на Национален браншов синдикат „Висше образование и наука“ и Отворено писмо на Съвета на ректорите по повод неизпълнение на поетите от държавата ангажименти в Закона за висшето образование, с които можете да се запознаете тук.

Сборният пункт е пред Министерството на финансите в гр. София от страната на ул. „Раковска“ 102 и ул. „Славянска“ (сградата е на ъгъл и официалният вход е от ул. „Славянска“) в 11:00 ч.

Съгласно решение на Синдикалния съвет на УС при Русенски университет, НБС ВОН – КНСБ, от 14.05.2024 г. Ви уведомяваме, че организираме транспорт за желаещите да участват в протеста, като за целта Ви изпращаме формуляр: <https://forms.gle/qfmzbUuhhPtqYNKX7>, който молим да попълните до 17:00 ч. на 15.05.2024 г. (сряда)

Разходите за пътни, включително и на тези, които имат възможност и желаят да пътуват с личен автомобил ще бъдат покрити. За целта ще е необходимо участвалите в протеста да представят в кабинета на УС заверена в гр. София бланка за командировката. Заявилите участие ще получат допълнителна информация по имейл.

В знак на протест в много ВУЗ-ове 20 май 2024 г. (понеделник) официално ще бъде обявен за неучебен, неприсъствен и неработен ден.

Тъй като е последна седмица от семестъра, в нашия университет вероятно ще бъде обявена символична стачка, като приканваме преподаватели и служители да сложат символична лента (бадж) в знак на подкрепа към протестните действия.

Уважаеми колеги, присъединете се към нашите справедливи искания за достойно  
заплащане на труда ни!

От името на Синдикалния съвет,

доц. д-р Даниела Йорданова

Председател на  УС при Русенски университет, НБС ВОН – КНСБ